  Майя Бывальцева Глазкарлэн пӧртэм интыосысьтыз бездыт борддоръёсты но юртъёсты удмурт мифъёсъя, дауркылъёсъя лэсьтэм, озьы ик тодмо адямиослы сӥзем граффити чебертэ. Суредъёсты «Сингурт» улосвылкуспо фестиваль улсын быдэстӥзы. Ижкарысь, Глазкарысь, Сарапулысь, Казаньысь, Кировысь, Москваысь 10 суредасьёс куинь нунал ужазы. Глазкарын удмурт мифъёсъя кылдытэм граффити 10 фото «Бадӟым ӟечокъёс! Вань ужъёссы - шедевръёс», «Чебер Сыӵе искусство тросгес мед луысал! Быдэс карын!», «Туж усто, бездыт юртъёслэсь искусствоысь произведениос кылдытэм сяна, Удмуртилэн лулчеберетэныз но тодматэ», - сыӵе мылкыдзэс мерлыко вотэсъёсын верало суредъёсты адӟисьёс. Фестивальын Кировысь Пуртов Роман но Наймушин Никита вормизы. Соослэсь «Вукузё» ужзэс Пряженников нимо ульчаысь 51А номеро юрт вылысь адӟыны луоз. Со сяна, «ВКонтакте» мерлыко вотэсысь огинын куара сётон мынӥз. Тужгес трос куара люказы кылбурчилы Флор Васильевлы сӥзем суред. Москваысь Артём Благовестов но Александр Смирнов Толстой но Карл Маркс нимо ульчаос вожысь юрт вылын ужазы.  Тодэ вайытом, 2020-тӥ арын гужем Глазкарын Виктор Цойлы сӥзем граффити лэсьтӥзы.  Тегъёс: Удмуртия фестиваль Глазкар удмуртлык суредасьёс  